ון-צ'ינג לי

ון-צ'ינג (ויני) לי (בסינית: 李文卿, באנגלית: Wen-Ch'ing (Winnie) Li; נולדה ב-25 בדצמבר 1948) היא מתמטיקאית טאיוואנית-אמריקנית, פרופסורית למתמטיקה באוניברסיטת פנסילבניה. לי ניהלה את המרכז הלאומי למדעים תאורטיים בטאיוואן.<ref name=":0"></ref> מחקרה של לי עוסק בתורת המספרים, ובפרט, בתבניות אוטומורפיות, בתבניות מודולריות, בתורת הקודים ובתורת הגרפים הספקטרלית. היא השתמשה בתוצאות מחקרה בתורת המספרים ובתבניות אוטומורפיות ליצירת רשתות תקשורת יעילות הנקראות "גרפי רמנוג'אן" (גרף מרחיב אופטימלי) ו-"קומפלקסי רמנוג'אן".<ref name=":1"></ref>

== ביוגרפיה ==
=== חיים אישיים ===
לי נולדה בטאיוואן, וגדלה בעיר בינונית בגודלה. כבר בילדותה, הייתה לה חיבה עזה למתמטיקה.<ref name=":0" />

ללי שתי בנות.<ref name=":0" />

=== לימודים גבוהים וקריירה ===
לי למדה תואר ראשון במתמטיקה באוניברסיטת טאיוואן הלאומית והשלימה אותו בשנת 1970. בכיתתה למדו מתמטיקאיות חשובות נוספות - פאן צ'ונג, וסון-צ'ונג אליס צ'אנג.<ref name=":0" />

ב-1971 עברה להתגורר בארצות הברית, שם למדה והשלימה את הדוקטורט שלה במתמטיקה באוניברסיטת קליפורניה בברקלי, והשלימה אותו ב-1974.<ref name=":0" />

בין השנים 1974 ו-1977 לי עשתה פוסט-דוקטורט באוניברסיטת הרווארד כאישה הראשונה שהחזיקה בתואר של עוזרת פרופסור למתמטיקה על שם בנג'מין פירס. על פי לי, שנותיה בהרווארד היו חשובות מאוד לקריירה שלה. בהרווארד היא הרחיבה את תחום מחקרה מתבניות מודולריות קלאסיות לתבניות מודולריות על שדות פונקציות ולתבניות אוטומורפיות בהקשר אדלי.<ref name=":0" />

ב-1978 למדה לי במכון ללימודים מתקדמים באוניברסיטת פרינסטון. מאותה השנה ועד 1979, עבדה כעוזרת פרופסור באוניברסיטת אילינוי בשיקגו. משנת 1979, עבדה לי באוניברסיטת פנסילבניה, כפרופסורית חברה, עד שקיבלה פרופסורה מלאה ב-1984.<ref></ref> בשנת 2012, אף קיבלה את התואר של פרופסורית נכבדת באוניברסיטת פנסילבניה.<ref></ref><ref name=":0" />

בשנת הלימודים 1985–1986 לי גרה בצרפת ועבדה כמרצה באוניברסיטה של פריז. בתה הבכורה של לי נולדה מעט לפני הנסיעה, ולכן היה לה קשה לחלק את זמנה בין בתה ולימוד באוניברסיטה. בנוסף, לי התקשתה בהוראת התלמידים הצרפתים, מפאת הצרפתית המוגבלת שלה. למרות הקשיים שחוותה, לי לימדה בצרפת את שנת הלימודים במלואה.<ref name=":0" />

בין השנים 2009 ו-2014 מונתה לי למנהלת המרכז הלאומי למדעים תאורטיים בטאיוואן. כאשר הגיעה לטאיוואן ב־2009, הופתעה לטובה מאיכות המרכז. בשנות ניהולה עמלה לי לשפר את המוניטין של המרכז. היא הזמינה מתמטיקאים חשובים כדי להעביר בו קורסים, וארגנה כנסים ברמה גבוהה שהתקיימו בו.<ref name=":0" /> מאז, המרכז עובד עם פרופסורים ותלמידים מאוניברסיטאות ברחבי העולם.<ref></ref>

בשנת 2014, לכבוד מפעל חייה ויום הולדתה של לי, אירחה אוניברסיטת מדינת לואיזיאנה כנס בנושא תורת המספרים ותבניות אוטומורפיות. בכנס הרצו מתמטיקאים חשובים כגון ז'אן-פייר סר וג'ון טייט.<ref></ref>

== מחקרה ==
מחקרה של לי מתרכז בתורת המספרים. במחקריה היא מתמקדת בתורת התבניות האוטומורפיות והיישומים של תורת המספרים בתורת הקודים ובתורת הגרפים הספקטרלית. בפרט, היא יישמה את תוצאות המחקר שלה בתבניות אוטומורפיות ובתורת המספרים כדי לבנות רשתות תקשורת יעילות הנקראות גרפי רמנוג'אן וקומפלקס רמנוג'אן. עבודת התזה שלה על תורת התבניות המודולריות צוטטה במאמר של אנדרו ויילס, שבו הוכח "המשפט האחרון של פרמה", בעיה שנותרה בלתי פתורה במשך מאות שנים. לי החייתה מחדש את המחקר באריתמטיקה של תבניות מודולריות עבור תת חבורות לא קונגרואנטיות.<ref name=":2"></ref>

== תארים ופרסים ==
* זכתה בפרס צ'רן במתמטיקה (2010)<ref name=":2" />
* התקבלה כחברה ב (2012)<ref></ref>
* העבירה את הרצאת נתר 2015<ref name=":1" />

== ראו גם ==
* סריניוואסה רמנוג'אן
* 

== לקריאה נוספת ==
<div class="mw-content-ltr">
* Zeta and L-functions in Number Theory and Combinatorics – Wen Ching Winnie Li; Publication Year: 2019
</div>

== קישורים חיצוניים ==
* 
* [http://wwwarchive.math.psu.edu/wli/Talks/CNT-AMS08.pdf Combinatorics and Number Theory - Winnie Li - Pennsylvania State University]
* [http://wwwarchive.math.psu.edu/wli/ Wen-Ching Winnie Li]
* [https://pennstate.pure.elsevier.com/en/publications/the-ramanujan-conjecture-and-its-applications The Ramanujan conjecture and its applications]

== הערות שוליים ==

קטגוריה:מתמטיקאיות אמריקאיות
קטגוריה:בעלות תואר דוקטור מאוניברסיטת קליפורניה בברקלי
קטגוריה:בעלי תואר דוקטור מאוניברסיטת קליפורניה בברקלי
קטגוריה:סגל אוניברסיטת הרווארד
קטגוריה:סגל אוניברסיטת המדינה של פנסילבניה
קטגוריה:עמיתי האגודה האמריקאית למתמטיקה
קטגוריה:אמריקאים ממוצא טאיוואני
קטגוריה:אמריקאיות שנולדו ב-1948
קטגוריה:אמריקאים שנולדו ב-1948